**NOTĂ-INFORMATIVĂ**

la proiectului de decret al Președintelui Republicii Moldova

privind modificarea unor decrete ale Președintelui Republicii Moldova

|  |
| --- |
| **Denumirea autorului**  **şi, după caz, a participanţilor la elaborarea proiectului** |
| Proiectul de decret al Președintelui Republicii Moldova privind modificarea unor decrete ale Președintelui Republicii Moldova (în continuare – *Proiectul decretului*) a fost elaborat de către Ministerul Apărării. |
| **Condiţiile ce au impus elaborarea proiectului de act normativ**  **şi finalităţile urmărite** |
| Proiectul decretului a fost elaborat în temeiul prevederilor prevederile art. II alin. (2) al Legii nr. 114/2017 pentru modificarea şi completarea Legii nr. 1123/1992 cu privire la distincţiile de stat ale Republicii Moldova și art. V alin. (1) al Legii nr. 232/2018 pentru modificarea unor acte legislative.  Astfel, scopul principal al proiectului constă în ajustarea cadrului normativ conex (în speță – *Regulamentul despre modul de propunere pentru decorarea cu distincţii de stat ale Republicii Moldova şi de înmînare a acestor distincţii, aprobat prin Decretul Președintelui Republicii Moldova nr. 178/1992* și *Decretul Președintelui Republicii Moldova nr. 580/2010 pentru aprobarea uniformei militare, a însemnelor distinctive şi a regulilor de purtare a acestora de către militarii din cadrul Armatei Naţionale şi instituţiilor Ministerului Apărării*) în contextul operării amendamentelor la Legea nr. 1123/1992 cu privire la distincţiile de stat ale Republicii Moldova și Legea nr. 162/2005 cu privire la statutul militarilor.  Rezultatele scontate ca urmare a implementării proiectului sunt asigurarea respectării legislației naționale cu privire la simbolurile publice. |
| **Descrierea gradului de compatibilitate**  **pentru proiectele care au ca scop armonizarea legislaţiei naţionale**  **cu legislaţia Uniunii Europene** |
| Proiectul actului normativ în speţă nu are drept scop armonizarea legislaţiei naţionale cu legislaţia Uniunii Europene şi nu contravine legislaţiei comunitare. |
| **Principalele prevederi ale proiectului**  **şi evidenţierea elementelor noi** |
| Proiectul vizat prevede racordarea cadrului normativ conex la prevederile legislației în vigoare, în contextul operării amendamentelor la acte legislative existente, și anume:   * reglementarea modului de purtare și descrierea însemnelor de grad militar pentru efectivele de sergenți și soldați ai Armatei Naționale; * reglementarea modului de purtare a distincțiilor de stat de tip „cruce”.   De asemenea, proiectul conține amendamente în vederea executării Hotărîrii Curții Constituționale nr. 12 din 1 noiembrie 2012 prin care cuvîntul compus „*femeie-militar*” a fost declarat neconstituţional.  Totodată, proiectul decretului include și unele modificări cu caracter redacțional, în scopul asigurării conformității cu terminologia utilizată în Codul Educației al Republicii Moldova nr. 152/2014. |
| **Fundamentarea economico-financiară** |
| Conform estimărilor preliminare, implementarea proiectului nu implică cheltuieli financiare adiționale şi alocarea mijloacelor financiare suplimentare din contul Bugetului de Stat. |
| **Modul de încorporare a actului**  **în cadrul normativ în vigoare** |
| Proiectul decretului se încorporează perfect în sistemul actelor normative în vigoare, nefiind necesară elaborarea unor acte normative suplimentare pentru implementarea acestuia. |
| **Avizarea şi consultarea publică a proiectului** |
| În conformitate cu prevederile Legii nr. 86/2011 cu privire la simbolurile publice, proiectele însemnelor de grad militar pentru efectivele de sergenți și soldați ai Forțelor Armate au fost expediate în adresa Comisiei Naționale de Heraldică pentru examinare și avizare, acestea fiind avizate pozitiv în cadrul ședinței CNH din data de 4 iulie 2019.  Totodată, proiectul decretului urmează a fi coordonat suplimentar cu Cabinetul de Heraldică din cadrul Aparatului Președintelui Republicii Moldova.  Concomitent, în scopul respectării prevederilor Legii nr. 239/2008 privind transparenţa în procesul decizional şi Regulamentului cu privire la procedurile de consultare publică cu societatea civilă în procesul decizional, aprobat prin Hotărîrea Guvernului nr. 967/2016, proiectul decretului a fost plasat, în modul stabilit, pe pagina web oficială a Ministerului Apărării (*https://www.army.md*), la compartimentul „*Transparenţa Decizională*”, rubrica „*Anunţurile privind iniţierea elaborării deciziei*” şi „*Anunţurile privind organizarea consultării publice*”, precum şi pe platforma guvernamentală *https://particip.gov.md* (în directoriul „*Modul de participare – Proiecte – Ministere – Ministerul Apărării*”). |
| **Constatările expertizei anticorupţie** |
| Conform prevederilor art. 28 alin. (2) lit. c) din Legea integrității nr. 82/2017, proiectul decretului nu necesită a fi supus expertizei anticorupție. |
| **Constatările expertizei juridice** |
| Reieșind din esența prevederilor art. 37 alin. (1) al Legii nr. 100/2017 cu privire la actele normative, proiectul decretului nu cade sub incidența obligativității de a fi supus expertizei juridice efectuată de către Ministerul Justiției.  În acest sens, expertiza juridică a proiectului decretului urmează a fi realizată de către Direcția juridică din cadrul Aparatului Președintelui Republicii Moldova. |